**Ādažu novada**

**Bērnu uzņemšanas pašvaldības pirmsskolas izglītības iestādēs komisijas sēdes PROTOKOLS**

Ādažos, Ādažu novadā

2021. gada 11. augustā **Nr.11**

Sēde sasaukta Ādažu novada domes 2021. gada 23. marta lēmumā Nr. 50 “Par Bērnu uzņemšanas pašvaldības pirmsskolas izglītības iestādes komisiju” un Ādažu novada domes 2021. gada 23. marta nolikumā Nr. 2 “Bērnu uzņemšanas pašvaldības pirmsskolas izglītības iestādes komisijas nolikums” noteiktajā kārtībā.

Sēdi vada: domes Dzimtsarakstu nodaļas vadītāja NATAĻJA KRASNOVA.

Sēdē piedalās:

komisijas locekļi: Ādažu vidusskolas direktors ČESLAVS BATŅA, domes izglītības darba un jaunatnes lietu speciāliste INĀRA BRIEDE, Ādažu pirmsskolas izglītības iestādes “Strautiņš” padomes priekšsēdētājs NAURIS RUBENS, novada iedzīvotāja ZANE STAŠULE, Kadagas pirmsskolas izglītības iestādes padomes locekle BAIBA VĪTOLIŅA.

citi: Ādažu pirmsskolas izglītības iestādes “Strautiņš” vadītājas vietniece LINDA CINTIŅA nepiedalās (attaisnotu iemeslu dēļ): Kancelejas vadītāja JEVGĒNIJA SVIRIDENKOVA

Sēdi protokolē: domes Kancelejas lietvedības sekretāre MĀRĪTE BIZIKA.

*Ņemot vērā esošo epidemioloģisko situāciju un iespējamos epidemioloģiskos riskus, lai mazinātu Covid-19 infekcijas izplatīšanos un pamatojoties Covid-19 infekcijas izplatības pārvaldības likumu, sēde  notiek attālināti, izmantojot elektroniskos saziņas līdzekļus videokonferences (attēlā un skaņas) režīmā*.

Sēdi atklāj plkst. 10.00.

**Darba kārtībā:**

1. Lēmuma par attiecīgā vecuma grupās uzņemamo bērnu skaitu un dzimšanas datumiem pieņemšana:
   1. KPII “Mežavēji” (2017. gadā dzimušie bērni);
   2. Ādažu vidusskolas pirmsskola (2016. gadā dzimušie bērni);
2. Par 5-6 gadīgajiem bērniem rindā uz Ādažu pirmsskolas izglītības iestāde “Strautiņš” 2021./2022. mācību gadā.
3. Citi jautājumi.

**1.§**

**Lēmuma par attiecīgā vecuma grupās uzņemamo bērnu skaitu un dzimšanas datumiem pieņemšana**

* 1. **Kadagas pirmsskolas izglītības iestāde “Mežavēji”**

I.KUZŅECOVA informē, ka obligātās pirmsskolas izglītības vecuma (5-6 gadīgo) grupā ir 10 (desmit) brīvas vietas, bet rindā ir tikai 1 2015.gadā dzimušais bērns. Lai ievērotu proporciju, jāpiedāvā vietas rindā esošajiem 2018.un 2019.gadā dzimušajiem NBS karavīra bērniem – 2 pieteikumi rindā. Ņemot vērā, ka rindā nav 5-6 gadīgo bērnu, priekšlikums, rotējot bērnus, atbrīvot vietas 2017.gadā dzimušajiem bērniem, kuru rindā ir daudz..

Atklāti balsojot, ar 6 balsīm "Par" (I.Briede, Č.Batņa, N.Krasnova, N.Rubens, Z.Stašule, B.Vītoliņa), "Pret" – nav, "Atturas" – nav, **KOMISIJA NOLEMJ**:

**Uzdot KPII “Mežavēji” vadītājai Irēnai Kuzņecovai:**

1. **sagatavot sarakstus 2021./2022. mācību gadam, ņemot vērā šādus kritērijus:**
   1. ***1.saraksts*: jaukta vecuma grupa (5-6 gadīgie) obligātās pirmsskolas izglītības vecuma bērni – bērnu dzimšanas datumi: no 01.01.2014. līdz 31.12.2016.** – **1 vieta.**
   2. ***2.saraksts:* bērniem ar prioritāti “NBS karavīra bērns” jaukta vecuma grupa (3-4 gadīgie) 3-gadīgie bērni – bērnu dzimšanas datumi: no 01.01.2018. līdz 31.12.2018. – 1 vieta.**
   3. ***3.saraksts:* bērniem ar prioritāti “NBS karavīra bērns” jaukta vecuma grupa (1,5 līdz 2,5 gadīgie) 2-gadīgie bērni - bērnu dzimšanas datumi: no 01.03.2019. līdz 31.12.2019.**  – **1 vieta.**
   4. ***4.saraksts:* jaukta vecuma grupa (3-4 gadīgie) 4-gadīgie bērni – bērnu dzimšanas datumi: no 01.01.2017. līdz 31.12.2017.**  – **7 vietas.**
2. **Nosūtīt uzaicināmo bērnu sarakstus saskaņošanai izglītības darba un jaunatnes lietu speciālistei Inārai Briedei, pēc apstiprinājuma saņemšanas uzaicināt bērnu vecākus un nosūtīt uzaicināto bērnu sarakstu Jevgēnijai Sviridenkovai.**

**1.2. Ādažu vidusskolas pirmsskola**

Č.BATŅA informē par aktuālo bērnu skaitu grupā 2016. gadā dzimušie bērni - 9 (deviņi) bērni. Turpinās aktīva pedagogu piesaiste darbam Ādažu vidusskolas pirmskolā.

Atklāti balsojot, ar 5 balsīm "Par" (I.Briede, N.Rubens, N.Krasnova Z.Stašule, B.Vītoliņa), "Pret" – nav, "Atturas" – nav, “Nebalso” – 1 (Č.Batņa),

**Pieņemt** informāciju zināšanai.

**2.§**

**Par 5-6 gadīgajiem bērniem rindā uz Ādažu pirmsskolas izglītības iestāde “Strautiņš” 2021./2022. mācību gadā.**

L.CINTIŅA informē par brīvo vietu skaitu: 5-6 gadīgo bērnu grupā - 1 (viena) vieta, jaukta vecuma grupa (3-6 gadīgo bērnu) grupā - 2 (divas) vietas, jaunākā vecuma grupa (no 1,5 līdz 2,5) - 1 (viena) vieta, jaukta vecuma grupa (3-4 gadīgie bērni) 3-gadīgie - 1 (viena) vieta, jaukta vecuma grupa (3-4 gadīgie bērni) 4-gadīgie - 1 (viena) vieta.

I.BRIEDE ziņo par 4 (četriem) 5-6 gadīgajiem bērniem rindā uz izglītības iestādi PII “Strautiņš”, no kuriem sazinoties ar ceturtā bērna vecāku saņemts mutisks atteikums apmeklēt PII “Strautiņš”, taču anulāciju vecāki portālā nav veikuši.

I.BRIEDE ierosina 3 (trīs) brīvās vietas: jaunākā vecuma grupa (no 1,5 līdz 2,5) - 1 (viena) vieta, jaukta vecuma grupa (3-4 gadīgie bērni) 3 gadīgie - 1 (viena) vieta, jaukta vecuma grupa (3-4 gadīgie bērni) 4-gadīgie - 1 (viena) vieta, rezervēt iespējamo pirmsskolas izglītības iestādes pedagogu bērniem. N.Krasnova precizē, komisija nevar rezervēt vietas, bet šobrīd var nelemt par saraksta izveidošanu uz brīvajām vietām.

Atklāti balsojot, ar 6 balsīm "Par" (I.Briede, Č.Batņa, N.Krasnova, N.Rubens, Z.Stašule, B.Vītoliņa), "Pret" – nav, "Atturas" – nav, **KOMISIJA NOLEMJ**:

**Uzdot ĀPII “Strautiņš” vadītājas vietniecei Lindai Cintiņai:**

**1. sagatavot sarakstus 2021./2022. mācību gadam, ņemot vērā šādus kritērijus:**

**1.1. *1.saraksts:* jaukta vecuma grupa (3-6 gadīgie bērni) obligātās pirmsskolas izglītības vecuma bērni - bērnu dzimšanas datumi: no 01.01.2014. līdz 31.12.2016. - 2 vietas;**

**1.2. *2.saraksts:* jauka vecuma grupa (5-6 gadīgie bērni) obligātās pirmsskolas izglītības vecuma bērni - bērnu dzimšanas datumi: no 01.01.2014. līdz 31.12.2016. - 1 vieta.**

**2. Nosūtīt uzaicināmo bērnu sarakstus saskaņošanai izglītības darba un jaunatnes lietu speciālistei Inārai Briedei, pēc apstiprinājuma saņemšanas uzaicināt bērnu vecākus un nosūtīt uzaicināto bērnu sarakstus Jevgēnijai Sviridenkovai.**

**3.§**

**Citi jautājumi**

I.BRIEDE ziņo par telefonsarunu ar 2015.gadā dzimušā bērna vecāku, kura bērns ir rindā uz Ādažu vidusskolas sākumskolu. Bērna vecāks izteicis neapmierinātību, pašvaldības nespēju nodrošināt vietu bērnam Ādažu vidusskolas pirmsskolā, norādījis, ka nepieciešama izglītības iestāde Ādažos, noraidot Kadagas PII “Mežavēji”. Lūdz informāciju par brīvajām vietām ĀPII “Strautiņš” mazākumtautību izglītības programmā.

L.CINTIŅA norāda, ka grupā, kur bērni apgūst mazākumtautību izglītības programmu ir 1 brīva vieta.

I.BRIEDE piekrīt sazināties ar vecākiem un piedāvāt izmantot iespēju bērnam apmeklēt mazākumtautības grupu, nomainot iestādi un programmu.

**Pieņemt** informāciju zināšanai.

Sēdi slēdz plkst. 10:35.

Komisijas priekšsēdētājas vietniece: Nataļja Krasnova

Komisijas locekļi: Česlavs Batņa

Ināra Briede

Zane Stašule

Nauris Rubens

Baiba Vītoliņa

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU